Шоколадово-черешово руло
Рулото е изключително нежно като консистенция и вкус, тъй като в тестото няма брашно. Блатът става лепкав и влажен. За да го отлепите по-лесно от хартията след печене може да я намаслите леко преди да изсипете тестото върху нея.
* Разбийте много добре яйцата със захарта, докато утроят обема си. Внимателно прибавете пресятото какао и ванилията, като бъркате с лопатка. Сипете тестото в правоъгълна тава, покрита с хартия за печене. Загрейте хурната на 170* и изпечете блата за около 8-10 минути. След като леко се охлади го навийте заедно с хартията на руло, за да приеме нужната форма.
* Сварете гъст млечен крем от посочените продукти без сметаната. Охладете добре. Разбийте сметаната на сняг и с внимателно бъркане я прибавете към млечния крем. Оставете млечно-сметановия крем за половин час в хладилника.
* Почистете черешите от дръжките и костилките. Ако желаете, оставете череши за украса, които да потопите в разтопен на водна баня шоколад. Сложете почистените череши заедно с останалите продукти за пълнежа в тиган и кипнете всичко 2-3 минути. Внимавайте да не преварите черешите. Трябва да останат цели и само леко да омекнат и да се ароматизират. С решетъчна лъжица извадете плодовете да изстиват, а сиропа сгъстете с 1 ч.л. нишесте.
* Намажете изстиналия блат с част от крема, наредете черешите върху него и завийте на руло. С останалия крем украсете рулото и гарнирайте с шоколадовите череши. Може да ползвате и разбита сметана за украса. Поднесете с черешов сос. Да ви е сладко!